text: Quant ou chastel furent entré,
   Clarmondine, moult très soué,
   Jus dou palefroi descendirent.
   À chascun plot ce k'en li virent.
   Liez ert qui servir la povoit,
   Pour ce que si très bele estoit.
   Quant la nouvele a entendue
   La mere au roi, que là venue
   Ert une pucele si gente,
   Entre li et sa fille Argente
   Issirent fors, pour li veöir.
   Moult desiroient à savoir
   S'ele ert si bele qu'il disoient,
   Car nului croire n'en vouloient.
  